I 1896 mottok hun på nytt kr 750 i statlig kunstnerstipend. Ved samme tildeling fikk også maleren Thorolf Holmboe, malerinnen Elisabeth Sinding, billedhuggeren Johanna Sinding og komponist Johan Backer Lunde stipend på 1500 kroner, mens skuespiller Gustav Thomassen i likhet med Lizzie Winge fikk tildelt 750 kroner, og arkitekt H. Sinding Larsen fikk tildelt 500 kroner. Samtlige åtte kunstnere fikk tildelingen som reisestipend for reiser i utlandet.